als_Latn dik_Latn sag_Latn
Anri Sala me Pallatet e Tiranës në New York
Për kritikën, kjo video nuk është thjesht një dokumentar për Edi Ramën apo Tiranën, por një reflektim i gjatë përmes ngjyrave për përvojat tona apo utopinë e realitetit.
Politiko
E Mërkurë, 16 Korrik 2014 | 13:30
0 Komente.
A do të kishte vlerë nëse do të mund të pikturoheshin të gjitha sot?
Kryeministri Edi Rama shfaqet në një foto shkëputur nga një video e realizuar prej Anri Salës në vitin 2003, teksa ka hedhur vështrimin tej në Tiranën që po ndryshonte përmes ngjyrash, e sillte në mendje këtë fjali.
Kjo foto e shoqëruar me një mori të tjerash ku tregohen pallatet e Tiranës të veshura me ngjyra, si tablo apo si një vepër arti, ndodhen në arkivin e “Marian Goodman Gallery” në New York.
Videoja e shfaqur për herë të parë në Bienalen e Venecias në vitin 2003, si pjesë e “Utopia Station”, ka marrë shumë vlerësime në prezantimin që Anri Sala i bëri më 2004 në këtë galeri.
E xhiruar gjatë dimrit të vitit 2003-2004, në kohën që Edi Rama ishte Kryetar i Bashkisë, kjo video jep rrugëtimin e një artisti kryebashkiak, që u jep ngjyra pallateve sikur t’u japë shpresë.
Për kritikën, kjo video nuk është thjesht një dokumentar për Ramën apo Tiranën, por një reflektim i gjatë përmes ngjyrave për përvojat tona apo utopinë e realitetit.
Anri Sala renditet në listën e artistëve të përzgjedhur të kësaj galerie të njohur, që kanë lënë gjurmë në të. Sala ka ekspozuar disa herë në këtë galeri prej vitit 2004.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn